text: Kolding-skole indkalder til stormøde om børnelokker
  09 december 2011 kl. 14.54
  Et forsøg fra to børnelokkere på at tvinge en 10-årig pige ind i deres bil onsdag i sidste uge har gjort forældre i Kolding-bydelen Strandhuse så utrygge, at områdets folkeskole nu inviterer til stormøde om episoden.
  Mødet på Lyshøjskolen finder sted på opfordring af forældrene.
  De har behov for at diskutere, hvordan de sikrer deres børn.
  Forældrene opfordres til at få deres børn til at følges med en kammerat, når de færdes i området, og til at have en mobiltelefon med sig.
  Mødet finder sted onsdag klokken 18.
  